ম্যাগি নুডলসে রয়েছে মাত্রাতিরিক্ত সীসা আর অ্যাজিনোমোটো। এই খবর সামনে আসতেই নড়েচড়ে বসেছে কলকাতা পুরসভাও। গত বছরের মার্চে তৈরি ম্যাগি নুডলসের নমুনা পরীক্ষার জন্য ফুড সেফটি অফিসারদের নির্দেশ দিলেন মেয়র পারিষদ।দু-মিনিটেই তৈরি খাবার। সুস্বাদু। পেট ভরাতেও জুরি মেলা ভার। কিন্তু, সেই খাবারেই অতিরিক্ত মাত্রার অ্যাজিনোমোটো আর সীসা? নড়েচড়ে বসেছে উত্তরপ্রদেশ প্রশাসন। আর খবর চাউড় হতেই সতর্ক এরাজ্যও। এদিকে, ক্রমশ অস্বস্তি বাড়ছে নেসলে সংস্থার। ম্যাগি নুডলসের প্রায় দুই লক্ষ প্যাকেট বাজার থেকে তুলে নিতে নির্দেশ দিয়েছে উত্তরপ্রদেশের ফুট সেফটি অ্যান্ড ড্রাগ অ্যাডমিনিস্ট্রেশন। নুডলসে অ্যাজিনোমোটোর মাত্রা নিয়ে প্রস্তুতকারী সংস্থার দাবি কার্যত উড়িয়ে দিয়েছে উত্তরপ্রদেশের খাদ্যের মান নিয়ন্ত্রক দফতর। নেসলেও হাত গুটিয়ে বসে নেই। ম্যাগি নুডলসের নমুনা নিরপেক্ষ কোনও পরীক্ষাগারে পাঠাচ্ছে নেসলে। - নিয়মিত মাথা যন্ত্রণা থেকে মাইগ্রেনের কারণ হতে পারে অ্যাজিনোমোটো।
- স্নায়ুগুলিকে অতিরিক্ত সক্রিয় করে দেয় অ্যাজিনোমোটো।
- হার্টবিট বাড়িয়ে দিতে পারে। ব্লাড প্রেশার বাড়িয়ে দেয়। ডায়াবেটিস, শ্বাসকষ্ট ও বমিভাবের  কারণ হতে পারে ।
-মুখে জ্বালাভাবও বাড়িয়ে দিতে পারে।
-অন্ত্বসত্ত্বা মহিলা এবং শিশুদের তো একেবারেই অ্যাজিনোমোটো খাওয়া উচিত নয়।
- অ্যাজিনোমোটোর কারণে অতিরিক্ত ঘাম হয়।
- এমনকি চোখের রেটিনারও ক্ষতি করতে পারে।
- সবথেকে বড় কথা ক্যানসারের কারণ হয়ে উঠতে পারে অ্যাজিনোমোটো।